**RASPIS KONKURSA**

**KONKURS ZA IDEJNO ARHITEKTONSKO RJEŠENJE**

**BAZNE STANICE ZA POTREBE SKI CENTRA ,,HAJLA I ŠTEDIM“**

**SADRŽAJ**

1. **OPŠTE ODREDBE**
2. **PRAVO UČEŠĆA**
3. **KONKURSNI ROKOVI**
4. **ŽIRI I IZVJESTIOCI**
5. **NAGRADE, OTKUP I NOVČANE NAKNADE**
6. **KRITERIJUMI ZA OCJENJIVANJE**
7. **SADRŽAJ I NAČIN TEHNIČKO-OBLIKOVNE OBRADE I PREDAJE KONKURSNOG RADA**
8. **ZAŠTITA AUTORSKIH PRAVA I ANONIMNOST**
9. **DISKVALIFIKACIJA**
10. **ZAVRŠNE ODREDBE**
11. **OPŠTE ODREDBE**

**1.1. Naziv konkursa**

Konkurs za idejno arhitektonsko rješenje bazne stanice za potrebe ski centra „Hajla i Štedim“.

**1.2. Raspisivač konkursa**

Ministarstvo prostornog planiranja, urbanizma i državne imovine

IV Crnogorske brigade br. 19

81000 Podgorica

[www.gov.me/mepg](http://www.gov.me/mepg)

**1.3. Ovlašćeno lice raspisivača**

Siniša Minić, v.d. generalnog direktora Direktorata za sprovođenje državnih smjernica u oblasti arhitekture

Ministarstvo prostornog planiranja, urbanizma i državne imovine

e-mail: [sinisa.minic@mepg.gov.me](mailto:sinisa.minic@mepg.gov.me)

**1.4. Vrsta i oblik konkursa**

Konkurs za idejno arhitektonsko rješenje rješenje bazne stanice za potrebe ski centra „Hajla i Štedim“ je međunarodni, opšti, jednostepeni i anonimni.

**1.5. Jezik na kojem se raspisuje i sprovodi konkurs**

Raspisivač raspisuje i sprovodi konkurs na crnogorskom i engleskom jeziku.

**1.6. Zakonski osnov**

Pravni osnov za raspisivanje Konkursa za idejno arhitektonsko rješenje bazne stanice za potrebe ski centra „Hajla i Štedim“ sadržan je u članu 54 Zakona o planiranju prostora i izgradnji objekata (“Službeni list CG”, br. 64/17, 44/18, 63/18, 82/20, 86/22 i 4/23).

Članom 54 ovog zakona, propisano je da se za objekte za potrebe državnih organa, lokalne samouprave, zdravstvenih, prosvjetnih, naučnih, kulturnih, sportskih i objekata socijalne zaštite koji su u državnoj svojini, obavezno raspisuje javni konkurs.

S tim u vezi, Ministarstvo prostornog planiranja, urbanizma i državne imovine u saradnji sa Ministarstvom turizma, ekologije, održivog razvoja i razvoja sjevera pripremilo konkursnu dokumentaciju za izradu idejnog arhitektonskog rješenja bazne stanice za potrebe ski centra „Hajla i Štedim“.

**1.7. Konkursni zadatak**

Konkursni zadatak je sastavni dio ovog raspisa.

Predmet konkursa je izrada idejnog arhitektonskog rješenja bazne stanice za potrebe ski centra „Hajla i Štedim“, na lokaciji koja se nalazi u zahvatu Lokalne studije lokacije Hajla i Štedim (“Službeni list Crne Gore – opštinski propisi“, br. 22/18), Opština Rožaje.

Ukupna površina lokacije za izgradnju bazne stanice (Zona A) iznosi 9530m2, dok površina urbanističke parcele UPŠT3 na kojoj se nalazi polazna stanica žičare, a koja je predviđena isključivo za ostvarivanje direktne veze između bazne stanice i postojećeg platoa polazne stanice - (zona B) iznosi 20.663,0m2.

**1.8. Cilj konkursa**

Cilj konkursa je da se dobije funkcionalno i prepoznatljivo idejno arhitektonsko rješenje koje će, prije svega, zadovoljiti propisane uslove i postići maksimalno usaglašavanje svih aspekata preciziranih Konkursnim zadatkom, pri čemu je od ključnog značaja ostvarivanje direktne i najracionalnije veze između bazne stanice i postojećeg platoa polazne stanice žičare. Idejno rješenje će poslužiti kao osnov za izradu tehničke dokumentacije za izgradnju bazne stanice.

**1.9. Konkursna dokumentacija**

Konkursna dokumentacija se sastoji od tekstualnog i grafičkog dijela:

**Tekstualni dio**

* Raspis konkursa;
* Konkursni zadatak.

**Grafički dio**

* Geodetska podloga predmetne lokacije sa naznačenom građevinskom linijom;
* Izvod iz planskog dokumenta LSL ‘’ Hajla i Štedim ‘’ - Plan saobraćaja;
* Glavni projekti (Grafički dio Ski staze i Žičare);
* Foto i video dokumentaciju;
* Point Cloud model.

**1.10. Način preuzimanja konkursne dokumentacije**

Konkursna dokumentacija je dostupna za preuzimanje na Internet stranici [www.architecturalcompetitions.me](http://www.architecturalcompetitions.me). Sva naknadna obavještenja u vezi sa konkursom biće objavljena na [www.architecturalcompetitions.me](http://www.architecturalcompetitions.me) .

1. **PRAVO UČEŠĆA**

Pravo učešća na konkursu imaju sva pravna i fizička lica koja ispunjavaju uslove definisane Raspisom konkursa i Konkursnim zadatkom.

Na Konkursu mogu učestvovati lica koja imaju prebivalište, odnosno sjedište na teritoriji Crne Gore, kao i lica sa sjedištem i prebivalištem na teritoriji druge države, pri čemu je barem jedan od autora konkursnog rada (pojedinac ili vođa autorskog tima), odgovorno lice arhitektonske struke (licencirani arhitekta). Autor, odnosno vođa autorskog tima može angažovati stručnjake drugih profesija u cilju unapređenja konkursnog rješenja.

Na konkursu ne mogu učestvovati lica koja su neposredno angažovana na pripremi i sprovođenju Konkursa, lica koja su u njihovom najužem srodstvu, lica koja su zaposlena kod raspisivača Konkursa i lica kojima je prestao radni odnos kod raspisivača Konkursa u periodu od dvije godine po prestanku radnog odnosa, kao i lica koja su u najužem srodstvu i/ili su u radnom odnosu sa članovima žirija.

Svaki učesnik/ca, pojedinac ili grupa, ima pravo učešća na ovom konkursu samo sa jednim radom. Jedan konkursni rad može sadržati samo jedno rješenje, dok varijantna rješenja nijesu dozvoljena.

1. **KONKURSNI ROKOVI**

**3.1. Raspis konkursa**

Konkurs je otvoren od petka, 17. maja 2024. godine.

**3.2. Rok za postavljanje pitanja**

Svi učesnici mogu postaviti pitanja u vezi sa konkursom do petka, 07. juna 2024. godine, nakon čega će sva pristigla pitanja i odgovori biti objavljeni na internet stranici [www.arhitecturalcompetitions.me](http://www.arhitecturalcompetitions.me) do petka, 21. juna 2024. godine.

Pitanja se šalju na adresu:

[konkurshajlastedim24@gmail.com](mailto:konkurshajlastedim24@gmail.com)

**3.3. Rok za predaju radova**

Rok za predaju radova je 13:00h (lokalno vrijeme u Crnoj Gori) četvrtak, 15. avgust 2024. godine.

**3.4. Rezultati konkursa**

Rezultati konkursa biće objavljeni do petka 20. septembra 2024. godine. Raspisivač Konkursa će nakon donošenja odluke žirija i predaje Završnog izvještaja žirija, objaviti rezultate Konkursa na zvaničnoj internet stranici konkursa: [www.architecturalcompetitions.me](http://www.architecturalcompetitions.me).

1. **ŽIRI I IZVJESTIOCI**

Članovi konkursnog žirija su:

1. **dr Svetlana Perović**,arhitektica– dekanica Arhitektonskog fakulteta Univerziteta Crne Gore -predsjednica Žirija;
2. **dr Grozdana Šišović**, arhitektica - vanredni profesor na Arhitektonskom fakultetu Univerziteta u Beogradu, studio „re:a.c.t.“ Beograd - stručni član;
3. **Kata Marunica,** arhitektica - studio „NFO“ Zagreb - stručni član;
4. **Ivan Jovićević**, arhitekta - studio „BIRO 81000“ Podgorica – predstavnik Inženjerske komore Crne Gore;
5. **Arbin Kalač**, Glavni gradski arhitekta Opštine Rožaje - stručni član;
6. **Mladen Obrenović**, arhitekta -„Skijališta Crne Gore” d.o.o. Mojkovac - stručni član;
7. **Majda Adžović** - predstavnica raspisivača.

Izvjestioci rade u sastavu:

**Mina Novosel,** M.Arch.

**Maja Radonjić,** M.Arch.

Izvjestioci će prije početka rada žirija na analizi i vrednovanju konkursnih radova, sa najmanje jednim članom žirija, konstatovati kompletnost prispjelih radova i njihovu usklađenost sa uslovima Konkursa te sačiniti zapisnik i o tome obavijestiti žiri.

1. **NAGRADE, OTKUP I NAKNADE**
   1. **Konkursni fond**

Konkursni fond, shodno procijenjenoj vrijednosti investicije, iznosi neto 35.000,00 €.

* 1. **Nagradni fond**

Ukupan nagradni fond za dodjelu nagrada iznosi neto 22.500,00€.

Žiri će dodijeliti prvu, drugu, treću nagradu i jedan otkup, i to u sledećim neto iznosima:

I nagrada - 13.500,00 €

II nagrada - 5.500,00 €

III nagrada - 2.500,00 €

Jedan otkup - 1.000,00 €

Naknada za korekciju najbolje rangiranog rada, u skladu sa preporukama žirija, iznosi 1.000,00€ i uračunata je u iznos nagrade.Naznačeni iznosi nagrada i otkupa iskazani su u neto vrijednostima.

* 1. **Naknade za rad žirija i troškove organizacije**

Ukupan fond za naknade žirija i izvjestilaca iznosi neto 12.300,00€.

Isplata naknada za rad članova žirija i izvjestilaca, zaposlenih u javnom sektoru, vršiće se shodno odredbama Zakona o zaradama zaposlenih u javnom sektoru.

1. **KRITERIJUMI ZA OCJENJIVANJE**

Svaki konkursni rad biće vrednovan na isti način i u skladu sa kriterijumima predviđenim u ovom poglavlju.

|  |  |
| --- | --- |
| **Prostorni kriterijumi -** Sveobuhvatni analitički pristup, prostorni odnos postojećih i predloženih novih arhitektonskih rješenja u užem i širem urbanom kontekstu, usklađenost sa opštim potrebama i ambijentalnim vrijednostima, odnos djelova i cjeline prostora, arhitektonske vrijednosti, prostorni komfor, kvalitet prostora. | **0-30 bodova** |
| **Programski kriterijumi** **-** Funkcionalnost, racionalno korišćenje prostora, ispunjenost urbanističkih parametara i drugih uslova konkursnog zadatka. | **0-30 bodova** |
| **Estetski kriterijumi -** Arhitektonsko-urbanistička forma i ostvareni vizuelni efekat, originalnost, inovativnost, izvornost i kreativna posebnost i cjelovitost rješenja. | **0-25 bodova** |
| **Ekonomski kriterijum -** Ekonomski aspekti projektovanog rješenja, pouzdanost u korišćenju i eksploataciji, inženjerska racionalnost i tehnička izvodljivost. | **0-5 bodova** |
| **Ekološki kriterijum -** Zadovoljenje kriterijuma održivog urbanog razvoja, energetske efikasnosti i korišćenja obnovljivih izvora energije | **0-10 bodova** |

1. **SADRŽAJ I NAČIN TEHNIČKO-OBLIKOVNE OBRADE I PREDAJE KONKURSNOG RADA**

|  |  |  |  |
| --- | --- | --- | --- |
| **Tabela 1** | | **BR.** | **SADRŽAJ KONKURSNOG RADA** |
| **A3 SVESKA** | **A/tekstualni dio** | **1.** | **Koncept i obrazloženje rješenja**  (sa opisanim prostornim sadržajima i obrazloženjem funkcionalne opravdanosti rješenja) |
| **2.** | **Materijalizacija**  (opis i obrazloženje odabranih materijala koji uključuju tehnički opis sa relevantnim tehnološkim elementima) |
| **3.** | **Ekološki aspekt rješenja**  (opis primjene načela energetske efikasnosti i ekološki prihvatljivih rješenja - korišćenje obnovljivih izvora energije, materijalizacija...) |
| **4.** | **Urbanistički parametri**  (tabela sa ostvarenim bruto i neto površinama i urbanističkim parametrima (zauzetost, izgrađenost - BRGP, procenat zelenila, broj parking mjesta i sl) koji moraju biti usklađeni sa zadatim parametrima iz konkursnog zadatka) |
| **5.** | **Procjena investicije**  (potrebno je prikazati okvirnu procjenu ukupnih troškova izgradnje objekta koji je predviđen konkursnim rješenjem – građevinski i zanatski radovi sa uređenjem terena, bez unutrašnjeg opremanja) |
| **B/grafički dio** | **6.** | **Umanjeni panoi**  (A0 panoi umanjeni na A3 format moraju biti sastavni dio A3 sveske) |
| **A0 PANOI** | | **1.** | **Situacioni prikaz obuhvata konkursa i kontakt zone u kontekstu šireg urbanog okruženja –** konceptualni prikaz prostornih elemenata i unutar zahvata; odnos sa neposrednim i širim okruženjem; prikaz opštih predloženih namjena prostora, saobraćajnice i sl.  **R 1:1000** |
| **2.** | **Kompozicioni izgledi i presjeci –** karakteristični kompozicioni izgledi i presjeci kroz cjelokupan obuhvat konkursa  **R 1:1000** |
| **3.** | **Detaljan situacioni prikaz obuhvata konkursa i kontakt zone –** kompozicioni plan – plan fizičkih struktura i prostornih odnosa (sa bačenim sjenkama), regulacija i nivelacija prostora, spratnost objekata, kratki podaci o planiranim kapacitetima i ostali podaci koje je neophodno predstaviti u grafičkim prilozima radi lakšeg sagledavanja rješenja.  **R 1:500** |
| **4.** | **Parterno uređenje –** prostora sa osnovom objekta i uređenjem terena - parterno popločanje, uređenje pješačkih staza, trotoara, platoa i zelenih površina sa navedenim ostvarenim procentom zelenila i procentom popločanja na parceli).  **R 1:200** |
| **5.** | **Detaljan prikaz objekata** - osnove svih projektovanih etaža objekata sa tabelom ostvarenih neto i bruto površina, kompozicioni presjeci i izgledi objekata. Na osnovi koja je u direktnom kontaktu sa terenom, potrebno je prikazati parterno uređenje.  **R 1:200** |
| **6.** | **3D prikazi objekta** inkorporirani u šire realno okruženje iz gornjeg rakursa iz više pozicija sa pripadajućim uređenjem terena, tako da nijedna fasada objekta ne ostane neprikazana, u cilju sagledavanja uklopljenosti objekta u zatečeno prirodno i izgrađeno okruženje. U cilju sagledavanja kompleksa iz kontaktnih područja, voditi računa o odabiru ugla i pozicije sagledavanja. |
| **7.** | Dodatni prilozi po izboru Autora. |

|  |  |  |  |
| --- | --- | --- | --- |
| **NAČIN TEHNIČKO - OBLIKOVNE OBRADE / tabela 2** | | | |
| **Opšti uslovi** | | * **Svaki konkursni rad sadrži tekstualni dio prezentovan u sveskama A3 formata i grafički dio prezentovan na panoima A0 formata.** * **Konkursna dokumentacija sadrži 3 foldera i to: folder 1 (tekstualni dio), folder 2 (gradički dio) i folder 3 (podaci o autoru) i ne smije biti veća od 400MB.** * **Konkursni radovi predaju se isključivo u digitalnoj formi.** * **Prilikom formiranja dokumentacije voditi računa o tome da dokumentacija bude bez podataka koji bi mogli narušiti anonimnost konkursnih radova.** | |
| **A3 SVESKA**  **(folder 1)** | **A/tekstualni dio** | * Tekstualni prilozi predaju se u jedinstvenom fajlu u .pdf formatu A3 (horizontalna orjentacija), sa sadržajem naznačenim u tabeli broj 1 (poglavlje 7). * U gornjem desnom uglu svakog lista navesti puni naziv Konkursa. * U gornjem lijevom uglu svakog lista naznačiti šifru rada. * Koristiti font veličine 11 (Arial ili sl). | |
| **B/grafički dio** | * Grafičke priloge urađene na A0 panoima potrebno je umanjiti na A3 format i priložiti u okviru A3 sveske. | |
| **A0 PANOI**  **Grafički dio**  **(folder 2)** | | * Svi grafički prilozi konkursnog rada predaju se u jedinstvenom fajlu u .pdf formatu A0 (horizontalna orjentacija). Grafički prilozi predaju se u skladu sa sadržajem naznačenim u poglavlju broj 7. Broj strana nije ograničen. * U gornjem desnom uglu svakog lista navesti puni naziv Konkursa. * U gornjem lijevom uglu svakog lista naznačiti šifru rada. * Koristiti font veličine 16 (Arial ili sl.). * Za potrebe objave u digitalnim medijima dostaviti sve 3D prikaze u JPEG formatu. | |
| **DWG fajlovi** –dokaz o ispunjenosti parametara  **Grafički dio**  **(folder 3)** | | * **Potrebno je dostaviti sve osnove konkursnog rješenja u dwg formatu, u zatvorenim polilinijama, nanešene na dostavljenoj geodetskoj podlozi sa ucrtanim građevinskim linijama - koje će služiti za potrebe provjere dimenzija prostora i urbanističkih parametara.** * **(DWG fajlovi će se isključivo koristiti u svrhe provjere, i biće dostupne samo žiriju. Isti se neće objavljivati javno zbog zaštite prava autora).** | |
| **Podaci o autoru**  **(folder 4) sadrži:** | | OBRAZAC IZJAVE ZA FIZIČKA LICA  Licenca | OBRAZAC IZJAVE ZA PRAVNA LICA  Licenca   * CRPS |

* 1. **Način predaje konkursnog rada**

**Konkursni rad se dostavlja u digitalnom obliku na email-a adresu:** konkurshajlastedim24@gmail.com.

**Učesnici će dobiti e-mail potvrde prijema konkursnog rada. Učesnici su u potpunosti odgovorni za sigurnu i pravovremenu dostavu dokumentacije i Ministarstvo se ne može smatrati odgovornim za neuspjele prijave.**

Za slanje radova obavezno je korišćenje posebne e-mail adrese kreirane za tu svrhu koja se sastoji od sljedećih elemenata:

**1. ski**

**2. tačka (.)**

**3. šifra rada i**

**4. široko korišteni domen (gmail, yahoo, hotmail i sl.).**

**Primjer: ski.xxxxx@gmail.com**

1. **ZAŠTITA AUTORSKIH PRAVA I ANONIMNOST**

**8.1. Autorska prava**

Nakon donošenja odluke žirija, isplatom nagrada i otkupa, imovinska prava autora nad djelom ustupaju se Ministarstvu ekologije, prostornog planiranja i urbanizma.

**8.2. Anonimnost**

Svi konkursni radovi predaju se anonimno. Anonimnost je na snazi u toku donošenja odluke žirija i ne smije biti povrijeđena pod bilo kakvim uslovima. Nakon donošenja odluke, žiri je obavezan da Raspisivaču dostavi odluke o nagrađenim radovima sa zvaničnim obrazloženjem. Tek nakon donošenja navedene odluke otvara se folder 3 - „PODACI O AUTORU” nakon čega prestaje anonimnost, postaju poznati autori radova.

1. **DISKVALIFIKACIJA**

Konkursni radovi neće biti uzeti u obzir prilikom žiriranja ukoliko:

* **Konkursni rad nije dostavljen u roku naznačenom u poglavlju 3. ovog Raspisa konkursa;**
* **Konkursni rad nije urađen u formi navedenoj u Tabeli 1 iz poglavlja 7. ovog Raspisa konkursa;**
* **Konkursni rad prekrši uslove anonimnosti.**

**10. ZAVRŠNE ODREDBE**

Rezultati, završni izvještaj konkursnog žirija i obrazloženje odluke konkursnog žirija biće objavljeni na internet stranici [www.architecturalcompetitions.me](http://www.architecturalcompetitions.me).

Žiri zadržava pravo da ne dodijeli neku od navedenih nagrada ukoliko konkursni radovi ne budu na zadovoljavajućem nivou, kao i da ustanovi posebne nagrade i priznanja.

Autor/i nagrađenog konkursnog rada, dužni su postupiti u skladu sa zaključcima žirija, navedenim u Izvještaju žirija, izvršiti dopune idejnog rješenja, te inovirano rješenje, u .dwg formatu, dostaviti Raspisivaču u roku od 30 dana od dana proglašenja rezultata konkursa, nakon čega slijedi isplata nagrade.

Konkurs će biti poništen ukoliko broj pristiglih radova bude manji od 3 (tri).

Eventualni sporovi koji proisteknu iz ovog konkursa rješavaće se sporazumno, a ukoliko to ne bude moguće riješiće ih Sud nadležan za Raspisivača konkursa.

***OBRAZAC IZJAVE / Ukoliko je učesnik konkursa fizičko lice ili grupa fizičkih lica***

1. Šifra rada:

2. Ime/na i prezime/na autora i saradnika:

3. Adresu, adresa elektronske pošte i broj mobilnog telefona autora:

4. a/ Za crnogorske državljane: JMBG autora / broj žiro-računa autora (jednog od članova autorskog tima) / Naziv banke

b/ Za strane državljane: Instrukcije iz banke za inostrano plaćanje (koje treba da sadrže IBAN i SWIFT autora, odnosno jednog od članova autorskog tima), na koji će biti izvršena uplata nagrade.

Ovom izjavom, kao autor/članovi autorskog tima, potvrđujemo saglasnost sa svim uslovima Konkursa preciziranim Raspisom, te daljim korišćenjem konkursnog rada od strane Raspisivača. Takođe, ovom izjavom potvrđujem/o da prema propozicijama Konkursa, zadovoljavam/o pravo učešća, te da ću/e \_\_\_\_\_\_\_\_\_\_\_\_\_\_\_\_\_ (član autorskog tima) biti lice za komunikaciju sa Raspisivačem, po pitanju korekcije idejnog rješenja, a u odnosu na preporuke date od strane Žirija.

Shodno gore navedenom, izjavljujem/o da su gore naznačeni podaci tačni i da sam/smo saglasni da nagrada bude uplaćena na gore naznačeni broj žiro-računa \_\_\_\_\_\_\_\_\_\_\_\_\_\_\_\_\_\_\_\_\_\_ (ime člana autorskog tima), a da smo mi odgovorni za dalju raspodjelu nagrade.

Potpis autora/članova autorskog tima i saradnika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***OBRAZAC IZJAVE / Ukoliko je učesnik konkursa pravno lice***

1. Šifra rada:

2. Naziv pravnog lica:

3. Ime/na i prezime/na članova autorskog tima koji funkcionišu u okviru pravnog lica:

4. Lice ovlašćeno za zastupanje:

5. Adresu, adresa elektronske pošte i broj telefona pravnog lica:

6. a/ za pravna lica u Crnoj Gori: Broj žiro-računa pravnog lica / naziv banke / PIB i PDV, na koji će biti izvršena uplata nagrade

b/ za strana pravna lica: Instrukcije iz banke za inostrano plaćanje (koje treba da sadrže IBAN i SWIFT pravnog lica) / naziv banke / PIB, na koji će biti izvršena uplata nagrade.

Ovom izjavom potvrđujem saglasnost sa svim uslovima Konkursa preciziranim Raspisom, te daljim korišćenjem konkursnog rada od strane Raspisivača. Takođe, ovom izjavom potvrđujem da prema propozicijama Konkursa, zadovoljavam pravo učešća, te da ću/e \_\_\_\_\_\_\_\_\_\_\_\_\_\_\_\_\_ (lice ovlašćeno za zastupanje) biti lice za komunikaciju sa Raspisivačem, po pitanju korekcije idejnog rješenja, a u odnosu na preporuke date od strane Žirija.

Shodno gore navedenom, izjavljujem da su gore naznačeni podaci tačni i da sam saglasan/na da nagrada bude uplaćena na gore naznačeni broj žiro računa \_\_\_\_\_\_\_\_\_\_\_\_\_\_\_\_\_\_\_\_\_\_ (pravnog lica).

Potpis i pečat pravnog lica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_